Suriya prezidenti Bashar Asadning Rossiya prezidenti Vladimir Putin bilan muzokaralari deyarli 3 soat davom etdi, deb xabar bermoqda RIA “Novosti” axborot agentligi. “Ular umumiy hisobda deyarli 3 soat suhbatlashishdi”, deb aytdi Putinning matbuot kotibi Dmitriy Peskov. Peskov Suriyada muddatidan avval prezidentlik saylovlari o‘tishi mumkinligiga izoh bermadi. 21 oktabrda Dmitriy Peskov Bashar Asadning Moskvaga tashrif buyurgani haqida ma’lum qilgan. Xabar tashrif yakunlangandan keyin taqdim qilingan. Putin Asadning tashrifi yakunlari haqida Turkiya, Saudiya Arabistoni, Iordaniya va Misr rahbarlariga xabar bergan.